LIT ร่วมงาน Opportunity Day
LIT พบนักลงทุนในงาน Opportunity Day จ่ายปันผลเป็นหุ้น 10:1 และเงินสดในอัตรา 0.0112 บ. พร้อมออกวอร์แรนต์
13 มี.ค. 2560

คุณสมพล เอกธีรจิตต์ กรรมการผู้จัดการ , คุณชลธิชา ศุภลักษณ์เมธา ผู้อำนวยการฝ่ายบัญชีและการเงิน บริษัท ลีซ อิท จำกัด (มหาชน) หรือ LIT ผู้ให้บริการสินเชื่อครบวงจร สำหรับ SMEs ร่วมนำเสนอข้อมูลต่อนักลงทุน นักวิเคราะห์ และสื่อมวลชนในงาน Opportunity Day บริษัทจดทะเบียนพบผู้ลงทุน โชว์ผลงานปี 2559  มีกำไรสุทธิ 100.66 ล้านบาท เพิ่มขึ้น 42.89% เมื่อเทียบกับงวดเดียวกันปีก่อนที่มีกำไรสุทธิ 70.45 ล้านบาท บอร์ดมีมติอนุมัติปันผลเป็นหุ้น 10:1 และเงินสดในอัตราหุ้นละ 0.0112 บาท และอนุมัติออกใบสำคัญแสดงสิทธิ(วอร์แรนต์)ซื้อหุ้นสามัญของบริษัท